cyanic-selkie/wikianc huggingface dataset:
மலேசிய மக்கள் சக்தி கட்சி
பாரிசான் நேசனல் கூட்டணி நட்புறவு
இருப்பினும் அந்தக் கட்சி அதன் விசுவாசத்தைத் தொடர்ந்து பாரிசான் நேசனல் தேசிய முன்னணிக்கே வழங்கி வந்தது. இதன் காரணமாக 2202-ஆம் ஆண்டு பொதுத் தேர்தலில் அந்தக் கட்சிக்கு நிபோங் திபால் மக்களவை தொகுதி வழங்கப்பட்டது.
2009 அக்டோபர் 10-ஆம் தேதி அப்போதைய பிரதமர் நஜீப் ரசாக் (Najib Abdul Razak) அவர்களால் மலேசிய மக்கள் சக்தி கட்சி அதிகாரப்பூர்வமாகத் தொடங்கப்பட்டது. மலேசிய மக்கள் சக்தி கட்சி, பாரிசான் நேசனல் (BN) தேசிய முன்னணியின் அதிகாரப்பூர்வ கட்சி உறுப்பினராக இல்லாவிட்டாலும் அந்தக் கூட்டணியுடன் நட்புறவைப் பேணி வருகிறது.
2020-ஆம் ஆண்டு கட்சி கோரிக்கை
அத்துடன் மலேசிய மக்கள் சக்தி கட்சி, 2018 மலேசியப் பொதுத் தேர்தலில் (Malaysia's 14th General Election 2018) பாரிசான் நேசனல் கூட்டணியை வெளிப்படையாக ஆதரித்தது.
2022-ஆம் ஆண்டு மலேசியப் பொதுத் தேர்தலில்) மூன்று நாடாளுமன்ற மற்றும் ஏழு மாநிலத் தொகுதிகளில் [[பாரிசான் நேசனல் கூட்டணியின் கீழ் போட்டியிட கட்சி முடிவு செய்து 2020-ஆம் ஆண்டில் தன் கோரிக்கையை முன்வைத்தது.
அகமத் சாகித் அமிடி
2022-ஆம் ஆண்டு மலேசியப் பொதுத் தேர்தலில்) பாரிசான் நேசனல் கூட்டணியின் சார்பாக போட்டியிட மலேசிய மக்கள் சக்தி கட்சிக்கு இடங்கள் வழங்கப்படும் என்று செப்டம்பர் 2021-இல், பாரிசான் நேசனல் கூட்டணியின் தலைவர் அகமத் சாகித் அமிடி (Ahmad Zahid Hamidi) அறிவித்தார்.
மேலும் காண்க
பகுப்பு:மலேசியாவில் அரசியல் பகுப்பு:மலேசிய அரசியல் கட்சிகள்‎ பகுப்பு:திராவிட இயக்கம்
மரச்சாறேற்றம்
தாவரங்களின் சைலம் திசுவில் மரச்சாறேற்றம் என்பது நீர் மற்றும் தாதுக்கள் வேரிலிருந்து உச்சிக்கு மேல் நோக்கி நகர்வதாகும். சைலம் உயிருள்ள மற்றும் உயிரற்ற செல்களைக் கொண்ட சிக்கலான திசு. பல்வேறு தாவரக் குழுக்களிலும் காணப்படும் சைலத்தின் நடத்து செல்கள் உயிரற்றவை, வெஸல் மெம்பர் மற்றும் ட்ரக்கீடுகளைத் தம்முள் கொண்டவை. இவ்விரு செல் வகைகளும் தடித்த, மரமாக மாறிய இரண்டாம் நிலை செல் சுவர்களைக் கொண்டு முதிர்நிலையில் இறந்துபட்டவை. இந்நிகழ்வினை விளக்க பல்வேறு வழிமுறைகள் முன்வைக்கப்பட்டாலும் ஒட்டுதல்-இழுத்தல் வழிமுறையே சான்றுகள் உடையதாகவும் பலரது ஆதரவைப் பெற்றதாகவும் உள்ளது. ஒட்டுதல்-இழுத்தல் வழிமுறை விமர்சிக்கப்பட்டாலும், சில உயிருள்ள தாவரங்களில் வெளிப்படையாகக் காணப்படும் பேரளவிலான எதிர் அழுத்தம், சோதனையின்பாற்பட்ட மற்றும் உற்றுநோக்கியறிந்த தரவுகள் ஆகியன இம்முறைக்கு ஆதரவாகவே உள்ளன. . மிக அண்மையில் முன்வைக்கப்பட்ட பதிலீட்டு அழுத்தக் கொள்கை ஜெகதீஷ் சந்திர போஸ் அவர்களால் முன்வைக்கப்பட்ட இன்றியமையாக் கொள்கையின் ஒரு பதிப்புருவை ஆதரிக்கிறது. இருப்பினும் ஆய்வுசார் ஆதாரங்கள் இதனை ஆதரிக்கவில்லை.
தாவரத் திரவங்கள் துறையில் பேராசிரியரான பிரெஞ்சு நாட்டவர் ஹென்ரி காய்ன் அவர்களது மென் படலங்கள் குறித்த மாற்றுக் கொள்கை. . The theory is intended to explain how water can reach the uppermost parts of the tallest trees, where the applicability of the cohesion-tension theory is debatable. மிக உயரமான மரங்களின் உச்சிப் பகுதிகளில் சைலம் குழாய்கள் மரச்சாறாலான மென் படலங்களால் மூடப்பட்டுள்ளன என இக்கொள்கை கருதுகிறது. குழாய்களின் சுவர்களோடு மரச்சாறு நேரடியாகத் தொடர்பு கொள்கிறது. வான் டர் வால்ஸ் விசைகள் விளைவாக குழாயின் சுவரிலிருந்து அது அமைந்திருக்கும் தொலைவைப் பொறுத்து மென் படலத்தின் அடர்த்தி வேறுபடுகிறது. இந்த அடர்த்தி வேறுபாடு பதிலீடாக ஒரு "பிணைப்பகற்றும் அழுத்தத்தை" உருவாக்குகிறது. குழாயின் சுவரிலிருந்து அமைந்திருக்கும் தொலைவைப் பொறுத்து இதன் அளவும் மாறுபடுகிறது. (திரவத்தின் பெரும்பாலான பகுதியில் நிலவும் அழுத்தத்தினின்றும் வேறுபட்ட அழுத்தமே பிணைப்பகற்றும் அழுத்தம்; இது திரவம் தனது மேல் மட்டத்துடன் வினையாற்றுவதால் ஏற்படுவது. இந்த வினையாற்றுதல் ஒரு அழுத்தத்தை உருவாக்கும், அது திரவத்தின் பிற பகுதிகளில் காணும் அழுத்தத்தை விட அதிகரித்தோ குறைந்தோ காணப்படும்.) மரத்தின் இலைகள் நீராவிப்போக்கில் ஈடுபடும்போது சைலம் குழாய்களில் நீர் உறிஞ்சப்படுகிறது; இதனாலேயே குழாயினுள் மரச்சாற்றுப் படலத்தின் தடிமன் அதன் உயரத்துடன் மாறுபடுகிறது. பிணைப்பகற்றும் அழுத்தம் படலத்தின் தடிமன் சார்ந்து வேறுபடுவதனால் நீராவிப் போக்கின்போது இந்த அழுத்தத்தில் காணும் சரிவு வாட்டம் உயருகிறது. குழாயின் அடிப்பகுதியில் (இங்கு படலம் அதிகபட்சத் தடிமனுடன் இருக்கும்) அழுத்தம் அதிகமாகவும் அதன் மேற்பகுதியில் அழுத்தம் குறைவாகவும் இருக்கும் (இங்கு படலம் அதிகபட்சமாக மெல்லியதாக இருக்கும்). படலத்துக்குள்ளேயே காணப்படும் இந்த இடம்சார் வேறுபாடு மரச்சாற்றை மேல்நோக்கித் தள்ளும் நிகர விசையை உண்டாக்குகிறது.
மேற்கோள்கள்
பகுப்பு:விழுப்புரம் மாவட்ட ஆசிரியர்கள் தொடங்கிய கட்டுரைகள் பகுப்பு:தாவர உடலியங்கியல்
பாபு கோவிந்தராஜன்
பாபு கோவிந்தராஜன் (Babu Govindarajan) என்பவர் இந்திய அரசியல்வாதியும், முன்னாள் தமிழகச் சட்டமன்ற உறுப்பினரும் ஆவார். திராவிட முன்னேற்றக் கழகத்தினைச் சார்ந்த இவர், 1980ஆம் ஆண்டு தமிழக சட்டசபைக்கான தேர்தலில் கடலூர் சட்டமன்றத் தொகுதியிலிருந்து தமிழகச் சட்டப் பேரவைக்குத் தேர்ந்தெடுக்கப்பட்டார்.
மேற்கோள்கள்
பகுப்பு:21-ஆம் நூற்றாண்டு இந்திய அரசியல்வாதிகள் பகுப்பு:தமிழ்நாடு சட்டமன்ற உறுப்பினர்கள் பகுப்பு:தமிழக அரசியல்வாதிகள் பகுப்பு:திராவிட முன்னேற்றக் கழக அரசியல்வாதிகள் பகுப்பு:7 ஆவது தமிழ்நாடு சட்டமன்ற உறுப்பினர்கள்‎ பகுப்பு:கடலூர் மாவட்ட நபர்கள்
இறக்கை முறுக்கல்
இறக்கை முறுக்கல் (Wing warping) என்பது, பக்கவாட்டுக் (உருட்சி) கட்டுப்பாட்டுக்காக நிலைத்த இறக்கை வானூர்திகளில் பயன்பட்ட தொடக்ககால முறை ஆகும். இம்முறை ரைட் சகோதரர்களால் பயன்படுத்தப்பட்டுக் காப்புரிமை பெறப்பட்டது. இது இறக்கைகளின் இரு முனைகளையும் எதிர்த் திசைகளில் முறுக்குவதற்காகக் கப்பிகளையும் கம்பி வடங்களையும் கொண்டதாக அமைக்கப்பட்டிருந்தது. பல அம்சங்களில் இந்த அணுகுமுறை கடதாசி வானூர்திகளில் அதன் இறக்கைகளின் பின் பகுதியை வளைத்து அவற்றின் இயக்கத்தை ஒழுங்குபடுத்துவதற்கு ஒப்பானது.
பல பறவைகள் தமது பறப்பைக் கட்டுப்படுத்துவதற்காக இறக்கை முறுக்கலைப் பயன்படுத்துகின்றன. இது தொடக்ககால வானூர்தி வடிவமைப்பில் குறிப்பிடத்தக்க செல்வாக்குச் செலுத்தியது.
விளக்கம்
நடைமுறையில், பெரும்பாலான இறக்கை முறுக்கல் வடிவமைப்புக்களில் அமைப்பு உறுப்புக்கள் வளையவேண்டி இருப்பதால், கட்டுப்படுத்துவது கடினம் என்பதுடன் அமைப்புச் சிதைவுகளும் ஏற்படக்கூடும். 1911 ஆம் ஆண்டிலேயே பக்கவாட்டுக் கட்டுப்பாட்டுக்கு, குறிப்பாக இருதள இறக்கை வானூர்தி வடிவமைப்புக்களில் இறக்கை முறுக்கலுக்குப் பதிலாக இறக்கைத் துடுப்புக்கள் மிகப் பொதுவாகப் பயன்படத் தொடங்கின. அக்காலத்து ஒருதள இறக்கை வானூர்தி வடிவமைப்புக்கள் பெருமளவு நெகிழ்வுத்தன்மை கொண்டவை ஆதலால் இறக்கை முறுக்கலுக்கு கூடுதல் பொருத்தமானவையாகக் காணப்பட்டன. ஆனாலும், 1915க்குப் பின்னர் ஒருதள இறக்கை வானூர்திகளுக்கும் இறக்கைத் துடுப்புக்களே நியமமாக ஆயின.
மேற்கோள்கள்
பகுப்பு:வானூர்தி பாகங்கள் பகுப்பு:காற்றியக்கவியல்
பிரதீப் ஹேவகே
பிரதீப் ஹேவகே (Pradeep Hewage, திசம்பர் 7 1978), இலங்கை கொழும்புப் பிரதேச அணியின் துடுப்பாட்டக்காரர். 88 முதல்தர துடுப்பாட்டப் போட்டிகளிலும், 37 ஏ-தர துடுப்பாட்டப் போட்டிகளிலும் கலந்து கொண்டுள்ளார். இவர் 1995-2004 பருவ ஆண்டுகளில், இலங்கை கொழும்பு விளையாட்டுக்கழக அணி உறுப்பினராக பங்குகொண்டார்.
கோட்டைப்புதூர்
கோட்டைப்புதூர் என்ற ஊரானது தமிழ்நாட்டில் ஈரோடு மாவட்டம் சிவகிரி பேரூராட்சியில் அமைந்துள்ளது. இங்கு விவசாயம் செய்யும் வேளாண் பெருங்குடி மக்கள் பெருமளவு வசிக்கின்றனர். கொங்கு வேளாளர் இன மக்கள் அதிகம் உள்ளனர். கோட்டைப்புதூரானது கொடுமுடியிலிருந்து சுமார் 13 கிலோமீட்டர் தொலைவிலும் மொடக்குறிச்சிலிருந்து 15 கி.மீ தொலைவிலும் அரச்சலூரிலிருந்து 15 கி.மீ தொலைவிலும் வெள்ளகோவிலில் இருந்து 25 கி.மி தொலைவிலும் அமைந்துள்ளது.
பகுப்பு:ஈரோடு மாவட்டத்திலுள்ள கிராமங்கள்
மத்தியப் பிரதேசம் மாநிலங்களவை உறுப்பினர்கள்
இந்தியப் பாராளுமன்றத்தின் 245 உறுப்பினர்கள் கொண்ட மேலவையான மாநிலங்களவை அல்லது ராஜ்ய சபா என அழைக்கப்படுகின்ற அவையில் மத்தியப் பிரதேசம் மாநிலச் சட்டமன்ற உறுப்பினர்களால் தேர்ந்து எடுக்கப்பட்டவர்கள் 11 பேர். இவர்களின் பதவிக்காலம் ஆறு ஆண்டுகள்.
உறுப்பினர்கள் பட்டியல்
தற்போது மத்தியப் பிரதேசத்திலிருந்து தேர்வு செய்யப்பட்டு மாநிலங்களவையில் உறுப்பினர்களாக இருப்பவர்கள், அவர்கள் சார்ந்துள்ள கட்சி போன்றவை கொண்ட பட்டியல் இது.
இதையும் பார்க்க
பகுப்பு:இந்திய அரசு பகுப்பு:மாநிலங்களவை
சம்மு (நகர்)
சம்மு நகரம் (Jammu) இந்தியாவின் சம்மு காசுமீர் மாநிலத்திலுள்ள சம்மு மாவட்டத்திலுள்ள ஒரு மிகப்பெரிய நகரமாகும். சம்மு காசுமீரின் குளிர்கால தலைநகரான சம்மு நகரம் தாவி ஆற்றின் கரையில் 26.64 சதுரகிலோமீட்டர் பரப்பளவிற்கு பரந்து அமைந்துள்ளது. இந்நகரத்திற்கு வடக்கில் இமயமலையும் தெற்கில் வடக்கு சமவெளிகளும் சூழ்ந்துள்ளன. சம்மு மாநிலத்தின் அதிக மக்கள் தொகை கொண்ட இரண்டாவது நகரம் சம்மு நகரமாகும்.
மாநகராட்சியான இந்நகரின் எல்லைக்குள் வரலாற்று சிறப்பு மிக்க கோயில்களும் பழைய பள்ளிவாசல்களும் ஏராலமாக உள்ளதால் சம்மு நகரம் கோயில் நகரம் என அழைக்கப்படுகிறது. மேலும் இந்நகரம் தன்னுடைய எல்லைகளை அடுத்துள்ள சம்பா மாவட்டத்துடன் பகிர்ந்து கொள்கிறது.
பெயர்க் காரணம்
உள்ளூர் பாரம்பரியத்தின் படி சம்மு அதன் நிறுவனர் இராசா சம்புலோச்சனின் நினைவாக பெயரிடப்பட்டது. அவர் 9 ஆம் நூற்றாண்டில் இப்பகுதியை ஆண்டதாக நம்பப்படுகிறது. உள்ளூர் பாரம்பரியம் நகரத்தை 3000 ஆண்டுகள் பழமையானது என்கின்றன ஆனால் இதை வரலாற்றாசிரியர்கள் ஆதரிக்கவில்லை.
புவியியல்
இந்நகரம் 32.73°N, 74.87°W. என்ற அடையாள ஆள்கூறுகளில் அமைந்துள்ளது. ஏற்ற இறக்கங்களுடன் அமைந்துள்ள இந்நகரின் நிலப்பரப்பு சிவாலிக் மலைத்தொடரின் உயரம் குறைந்த பகுதியில் அமைந்துள்ளது. சம்முவின் வடக்கு, கிழக்கு, தென்கிழக்கு திசைகளில் சிவாலிக் மலைத்தொடரும் வடகிழக்கில் திரிகுடா மலைத்தொடரும் சூழ்ந்துள்ளன. தோராயமாக புது தில்லியில் இருந்து 600 கிலோமீட்டர் தொலைவில் சம்மு நகரம் அமைந்துள்ளது.
வரலாறு
கிமு 900 இல் சம்மு நகரம் உருவானது என்று எழுத்தாளர் தாரிக்-இ-அசுமி கருத்து கூறுகிறார். . துர்கரா மாநிலமும் (நவீன வடிவங்கள் "துக்கர்" மற்றும் "தோக்ரா)") இந்த நேரத்திலிருந்ததாக சான்றளிக்கப்படுகின்றன. அந்த நேரத்தில் துர்காரா மாநிலத்தின் தலைநகரம் நவீன பில்லாவருடன் அடையாளம் காணப்பட்ட வல்லபுரா என்று நம்பப்படுகிறது. கல்கனரின் ராசதரங்கினியில் உள்ள அரசர்கள் இதை திரும்ப திரும்ப கூருகிறார்கள். ராசதரங்கனியில் குறிப்பிடப்பட்டுள்ள மற்றொரு மாநிலம் தற்காலத்தில் பாபோர் எனப்படும் பாப்பாபுரா ஆகும். இதன் சில ஆட்சியாளர்கள் பிற்கால சம்மு ஆட்சியாளர்களின் குடும்ப ஆண்டு கணக்கு எனப்படும் வம்சாவளியில் தோன்றுகின்றனர். இந்த ஆட்சியாளர்கள் ஏறக்குறைய சுதந்திரமான தகுதியை அனுபவித்து தில்லி சுல்தான்களுடன் கூட்டணி வைத்ததாக நம்பப்படுகிறது. முபாராக் சாவின் ஆதரவாளராக ராசா பீம்தேவ் தில்லி காலக்கணக்கில் முக்கியமாகக் குறிப்பிடப்படுகிறார்
நவீன வரலாறு
ரஞ்சித் தேவ் ஆட்சியின் இறுதிப் பகுதியில் சீக்கிய சிற்றரசுகளின் கூட்டமைப்பு சம்முவை கைப்பற்றினர். பாங்கி, கண்கையா, சுகெர்சாக்கியா சிற்றரசுக்களிடையில் சம்முவை கைப்பற்ற போட்டி நடைபெற்றது. 1770 ஆம் ஆண்டில் பாங்கி சிற்றரசு சம்முவைத் தாக்கி, ரஞ்சித் தேவை ஒரு துணை நாடாக மாறும்படி கட்டாயப்படுத்தினார். ரஞ்சித் தேவின் வாரிசாக தொடர்ந்த பிரிச் லால் தேவை சிகெர்சாக்கியாவின் மகான்சிங் என்ற சிற்றரசர் தோற்கடித்தார். இதனால் சுற்றுபுற நாடுகளிடம் இருந்த சம்முவின் அதிகாரம் கைவிட்டுப் போனது சம்மு 1808 ஆம் ஆண்டில் சீக்கிய பேரரசுடன் இணைக்கப்பட்டது. மகான் சிங்கின் மகன் மகா ராசா ரஞ்சித் சிங் ஆட்சியுடன் இணைக்கப்பட்டது
மேற்கோள்கள்
பகுப்பு:ஜம்மு பகுப்பு:ஜம்மு காஷ்மீர்
கே. தனுஷ்கோடி தேவர்
'''கே. தனுஷ்கோடி தேவர்' (K. Dhanushkodi Thevar'') என்பவர் இந்திய அரசியல்வாதியும் தமிழ்நாடு சட்டமன்ற முன்னாள் உறுப்பினரும் ஆவார். இவர் 1977 தேர்தலில் இராஜபாளையம் தொகுதியிலிருந்து அண்ணா திராவிட முன்னேற்றக் கழக வேட்பாளராகவும், 1980 தேர்தலில் முதுகுளத்தூர் சட்டமன்றத் தொகுதியிலிருந்து சுயேட்சை வேட்பாளராகவும் போட்டியிட்டு தமிழ்நாடு சட்டமன்றத்திற்கு ஓர் உறுப்பினராகத் தேர்ந்தெடுக்கப்பட்டார்.
மேற்கோள்கள்
பகுப்பு:வாழும் நபர்கள் பகுப்பு:6 ஆவது தமிழ்நாடு சட்டமன்ற உறுப்பினர்கள் பகுப்பு:7 ஆவது தமிழ்நாடு சட்டமன்ற உறுப்பினர்கள் பகுப்பு:அனைத்திந்திய அண்ணா திராவிட முன்னேற்றக் கழக அரசியல்வாதிகள் பகுப்பு:இந்திய அரசியல்வாதிகள்
மூரெசுடவுன் நகரியம்
மூரெசுடவுன் நகரியம் (Moorestown Township) என்பது ஐக்கிய அமெரிக்க நாடுகளில் அமைந்துள்ள நியூ ஜேர்சி மாநிலத்தின் பேர்லிங்டன் கவுன்டியில் அமைந்துள்ள ஒரு நகரியம் ஆகும்.
பரப்பளவு
2010இன் மதிப்பீட்டின் அடிப்படையில் இது 14.92 சதுர கிலோ மீற்றர் பரப்பளவைக் கொண்டுள்ளது. இதில் 14.69 சதுர கிலோ மீற்றர் நிலத்தினால் சூழப்பட்டுள்ளது. மிகுதியாக இருக்கும் 0.23 சதுர கிலோ மீற்றர் பிரதேசம் நீரினால் சூழப்பட்டுள்ளது.
மக்கள் தொகை
2010 ஆம் ஆண்டில் இடம்பெற்ற ஐக்கிய அமெரிக்க நாடுகளின் மக்கள் தொகைக் கணக்கெடுப்பின் அடிப்படையில், இந்நகரத்தின் மக்கள் தொகை 20,726 ஆகும். மூரெசுடவுன் நகரியம் பிரதேசத்தின் மக்கள் தொகை அடர்த்தி ஒரு கிலோ மீற்றருக்கு 1,410.6 குடிமக்கள் ஆகும்.
மேற்கோள்கள்
பகுப்பு:பேர்லிங்டன் மாவட்ட நகரங்கள்
யூ. ஹெட்டியாரச்சி
'''யூ. ஹெட்டியாரச்சி' (U. Hettiarachchi''), இலங்கை காலிப் பிரதேச அணியின் துடுப்பாட்டக்காரர். இவர் ஒரு முதல்தர துடுப்பாட்டப் போட்டியில் கலந்து கொண்டுள்ளார். இவர் 1988/89 பருவ ஆண்டில், இலங்கை காலி விளையாட்டுக்கழக அணி உறுப்பினராக பங்குகொண்டார்.
மூலம்
பகுப்பு:இலங்கைத் துடுப்பாட்டக்காரர்கள் பகுப்பு:வாழும் நபர்கள்
பெண்களின் அதிகாரம்
பெண்களின் அதிகாரம் (Girl power) என்பது பெண்களின் அதிகாரம், சுதந்திரம், நம்பிக்கை மற்றும் வலிமையை ஊக்குவிக்கும் மற்றும் கொண்டாடும் ஒரு முழக்கமாகும். அமெரிக்க பங்க் இசைக்குழுவான பிகினி கில் என்ற இசைக்குழு இதனை கண்டுபிடித்தது. அவர்கள் பிகினி கில் #2: கேர்ள் பவர் என்ற சிறு வெளியீட்டை 1991 இல் வெளியிட்டனர். இது 1990களின் நடுப்பகுதியில் ஸ்பைஸ் கேர்ள்ஸ் என்ற பிரிட்டிசு பெண் குழுவால் பிரதான அரங்கில் பிரபலப்படுத்தப்பட்டது.
ஆரம்ப பயன்பாடும் தோற்றமும்
thumb| நியூயார்க் நகரத்தில் 2017இல் நடந்த [[2017 மகளிர் அணிவகுப்பு|மகளிர் அணிவகுப்பில் "பெண்களில் அதிகாரம்" என்ற பெயர் பொறித்த ஆடையணிந்த பெண்கள்]] 1990 ஆம் ஆண்டில், அமெரிக்க பங்க் இசைக்குழு பிகினி கில் தங்களின் சொந்த சுய-பெயரிடப்பட்ட பெண்ணிய வெளியீட்டை உருவாக்கத் தொடங்கியது. முதல் இதழில் "ஒரு வண்ணம் மற்றும் செயல்பாட்டு புத்தகம்" (A color and activity book) என்ற பெயரில் இருந்தது. ஒரு வருடம் கழித்து இசைக்குழு அவர்களின் பிகினி கில் வெளியீட்டின் இரண்டாவது இதழை வெளியிட்டது, இப்போது அது கேர்ள் பவர் என்ற புதிய வாக்கியத்துடன் வந்தது. இசைக்குழுவின் முன்னணி பாடகி கேத்லீன் ஹன்னா, கருப்பர்களைன் அதிகாரம் முழக்கத்தால் ஈர்க்கப்பட்டதாக கூறினார். இந்த வார்த்தை 90களின் முற்பகுதியிலும், பங்க் கலாச்சாரத்திலும் பிரபலமானது. "பிகினி கில் தங்களின் இசைக்கு உள்ளேயும் வெளியேயும் இளம் பெண்களுக்கான நிகழ்ச்சி நிரலை வெளிப்படுத்தியது. இசைக்குழு அந்த யோசனைகளை நடைமுறைப்படுத்தியது. பிகினி கில் அந்த வகையின் சில தரங்களை எதிர்கொள்வதற்காக மறைமுகமாக ஒரு நற்பெயரைப் பெற்றது. உதாரணமாக, மேடையின் ஓரத்தில் சத்தமிடுவதற்கு மக்களை கேட்டுக்கொள்வது, அதனால் பெண்கள் முன்னால் இருந்து வெளியே தள்ளப்பட மாட்டார்கள், மேலும் பெண்களிடம் ஒலிவாங்கியை கொடுத்து பாலியல் துன்புறுத்தல் பற்றி பேச அழைக்கிறார்கள்."
வெல்ஷ் இசைக்குழு ஹெலன் லவ், அவர்களின் 1992 பாடலான "பார்முலா ஒன் ரேசிங் கேர்ள்ஸ்", பாப்-பங்க் இரட்டை ஷாம்பு, ஆகியவற்றின் சேர்ந்திசையில் வெளிப்படுத்தியது. 1995 இல் "பெண்களின் அதிகாரம்" என்ற தலைப்பில் ஒரு இசைத் தொகுப்பையும் வெளியிட்டது.
ஸ்பைஸ் கேர்ள்ஸ் இசைக்குழு
பிரிட்டிஷ் பாப் குயின்டெட் ஸ்பைஸ் கேர்ள்ஸ் 1990 களின் நடுப்பகுதியில் மந்திரத்தை முக்கிய நனவில் கொண்டு வந்தது. ஸ்பைஸ் கேர்ள்ஸின் "பெண்களின் அதிகாரம்" பதிப்பு பெண்களிடையே வலுவான மற்றும் விசுவாசமான நட்பின் முக்கியத்துவத்தை மையமாகக் கொண்டது, அதிகாரம் பற்றிய செய்தியுடன் சிறுமிகள், இளம்பெண்கள், வயது வந்த பெண்களை ஈர்த்தது. பில்போர்டு பத்திரிகையின் படி, அவர்கள் உண்மையான, போட்டியற்ற பெண் நட்பை வெளிப்படுத்தி, பாடினர்: "நீங்கள் என் காதலனை விரும்பினால், நீங்கள் என் நண்பர்களுடன் பழக வேண்டும். அதை என்றென்றும் நிலைத்திருக்கச் செய்யுங்கள்; நட்பு முடிவதில்லை. "
உதவித் தொகை
பேராசிரியர் சூசன் ஹாப்கின்ஸ் தனது கேர்ள் ஹீரோஸ்: தி நியூ ஃபோர்ஸ் இன் பாப்புலர் கலாச்சாரம் 2002 புத்தகத்தில், 20 ஆம் நூற்றாண்டின் இறுதியில் "பெண்களின் அதிகாரம்", ஸ்பைஸ் கேர்ள்ஸ், பெண் அதிரடி நாயகிகளுக்கு இடையே ஒரு தொடர்பைக் கூறுகிறார்.
இந்த முழக்கம் கல்வித் துறையின் சூழலில் எடுத்துக்காட்டாக பஃபி ஆய்வுகளில் ஆராயப்பட்டது. ஊடகக் கோட்பாட்டாளர் கேத்லீன் ரோவ் கார்லின் தனது "அலறல், பிரபலமான கலாச்சாரம் மற்றும் மூன்றாம் அலை பெண்ணியம்: நான் என் தாய் அல்ல" மற்றும் ஐரீன் கர்ராஸ் "மூன்றாம் அலையின் இறுதி பெண்: பஃபி தி வாம்பயர் ஸ்லேயர்" என்ற கட்டுரையில் மூன்றாம் அலை பெண்ணியத்துடன் இணைப்பை பரிந்துரைக்கின்றனர்.
உறவுமுறைப் பெயரிடல் வகைகள்
உலகம் முழுவதிலும் பரந்து வாழும் சமுதாயங்கள் உறவுமுறைகளுக்குப் பெயரிடுவதில் எவ்வித நியமங்களும் கிடையாது. உண்மையில் நீண்டகாலமாக நிலவிவரும் உறவுமுறைப் பெயரிடும் முறைமைகள் கட்டுப்பாடற்ற முறையில் உருவாகியிருப்பதற்கான வாய்ப்புகள் அதிகம். எனினும் மானிடவியலாளரின் ஆய்வுகளின் அடிப்படையில் உலகில் காணப்படும் ஆயிரக்கணக்கான உறவுமுறைப் பெயரிடல் முறைமைகள் ஆறு வகைகளுக்குள் அடங்கி விடக் கூடியன என அறிந்தார்கள். இந்த ஆறு வகைகளும் இவ்வகைகளுக்குள் அடங்கும் முதலில் ஆய்வு செய்யப்பட்ட சமுதாயங்களின் பெயர்களினால் வழங்கப்படுகின்றன.
பகுப்பு:உறவுமுறை
Kinship and descent
பீர் ஹக்கீம் சண்டை
பீர் அக்கீம் சண்டை (Battle of Bir Hakeim) இரண்டாம் உலகப் போரின் வடக்கு ஆப்பிரிக்கப் போர் முனையில் நிகழ்ந்த ஒரு சண்டை. இது மேற்குப் பாலைவனப் போர்த்தொடரின் ஒரு பகுதியாகும். கசாலா சண்டையின் போது நிகழ்ந்த இந்த மோதலில் எர்வின் ரோம்மல் தலைமையிலான அச்சு நாட்டுப் படைகளிடமிருந்து பீர் அக்கீம் பாலைவனச்சோலைப் பகுதியை விடுதலை பிரெஞ்சுப் படைகள் பாதுகாத்தன.
மேற்கோள்கள்
பகுப்பு:1942 நிகழ்வுகள் பகுப்பு:வடக்கு ஆப்பிரிக்கப் போர்முனை (இரண்டாம் உலகப் போர்)
உறவுமுறைச் சொற்கள்
ஒவ்வொரு மனிதனுக்கும், ஒரு தனிக்குடும்பத்திலிருந்து தொடங்கித் தலைமுறை தலைமுறையாகவும், கிளைவழியாகவும் பரந்து விரிந்து செல்கின்ற பலவகையான உறவுகள் உருவாகின்றன. இவ்வாறான உறவுமுறைகளைக் குறிக்கும் சொற்களே உறவுமுறைச் சொற்கள் எனப்படுகின்றன.
பெற்றோருக்கும் பிள்ளைகளுக்கும் இடையிலான தொடர்பு, உடன் பிறந்தோருக்கு இடையிலான தொடர்பு, உடன்பிறந்தோர் பிள்ளைகளுக்கு இடையிலான தொடர்பு என ஏராளமான உறவுமுறைத் தொடர்புகள் மனிதருக்கிடையே ஏற்படுகின்றன. இவ்வாறான தொடர்புகளின் தன்மை மனித சமுதாயங்கள் எல்லாவற்றிலும் ஒரேமாதிரியாக இருப்பதில்லை. வெவ்வேறு சமுதாயங்களின் உலக நோக்கு, பண்பாட்டுச் சூழ்நிலைகளுக்கு ஏற்ப இவ்வாறான தொடர்புகளின் முக்கியத்துவங்கள் வேறுபடுகின்றன. இத்தகைய வேறுபடுகின்ற உறவுமுறைத் தொடர்புகளின் தன்மையைப் புரிந்து கொள்வதற்கு உறவுமுறைச் சொற்கள் பற்றிய ஆய்வுகள் பெரிதும் உதவுகின்றன.
உறவுமுறைச் சொற்களின் இயல்புகள்
உறவுமுறைகளைக் குறிப்பிடப் பயன்படும் சொற்கள் எல்லா மொழிகளிலும் உள்ளன எனினும், அச் சொற்களின் உருவாக்கத்துக்கு அடிப்படையாக அமைந்துள்ள பண்பாட்டு அம்சங்கள், மொழிக்கு மொழி, சமுதாயத்துக்குச் சமுதாயம் வேறுபடுகின்ற காரணத்தால் குறிப்பிட்ட உறவுகளைக் குறிக்கின்ற சொற்களும் பல வழிகளில் ஒன்றுடன் ஒன்று வேறுபடுகின்றன. பொதுவாக உறவுமுறைச் சொற்களின் ஆய்வில் பின்வரும் அம்சங்கள் கவனத்துக்கு எடுத்துக்கொள்ளப் படுகின்றன.
பயன்பாட்டு அடிப்படையில் உறவுமுறைச் சொற்கள்
பயன்பாட்டு அடிப்படையில் நோக்கும்போது, இருவகையான உறவுமுறைச் சொற்களை அடையாளம் கண்டுகொள்ள முடியும். எடுத்துக்காட்டாக, ஒருவர் அம்மா என்ற சொல்லைத் தனது தாயை அழைப்பதற்குப் பயன்படுத்தலாம். ஆனால் நடைமுறையில் தாய் என்ற சொல் அவ்வாறு பயன்படுத்தப் படுவதில்லை. தாய் என்ற சொல் உறவுமுறையைக் குறிப்பிட்டுப் பேசுவதற்கு மட்டுமே பயன்படுத்தப்படுகின்றது. எனவே உறவினரை விளிக்கப் பயன்படும் சொற்கள், உறவுமுறையைக் குறிப்பிடப் பயன்படும் சொற்கள் என இரண்டு வகை உறவுச் சொற்களை அடையாளம் காண முடியும். முதல் வகை  விளிச் சொற்கள்  எனவும், இரண்டாம் வகை குறிக்கும் சொற்கள் எனவும் அழைக்கப்படும்.
உறவுமுறைச் சொற்களின் அமைப்பு
சிலவேளைகளில் இரண்டு உறவுமுறைச் சொற்களைச் சேர்த்துப் புதிய உறவுமுறைச் சொல் உருவாக்கப்படுவதுண்டு. பெற்றோருடைய பெற்றோரைத் தாய்வழி தந்தைவழி வேறுபாடின்றிக் குறிக்கும் பாட்டன், பாட்டி போன்ற சொற்களுக்குப் பதிலாக இக்காலத்தில், தாயின் பெற்றோரை அம்மம்மா, அம்மப்பா என்றும், தந்தையின் பெற்றோரை அப்பம்மா, அப்பப்பா என்றும் அழைப்பதைக் காணமுடிகின்றது.
உறவுமுறைச் சொற்களின் வீச்சு
சில உறவுமுறைச் சொற்கள் ஒருவகை உறவினரை மட்டுமே குறிக்க, வேறு சில சொற்கள் வெவ்வேறு வகையில் உறவினராவோரைச் சேர்த்துக் குறிப்பிடுவதற்குப் பயன்படுகின்றன. இவ்வாறு ஒரு குறிப்பிட்ட உறவுமுறைச் சொல் உள்ளடக்கும் வெவ்வேறு வகை உறவு முறைகளின் தொகுதி அச் சொல்லின் வீச்சு எனலாம். தனியொரு வகை உறவினரை மட்டுமே குறிக்கும் சொற்கள் குறித்துக் காட்டும் சொற்கள் (Denotative Terms) எனவும், பல வகை உறவுகளை உள்ளடக்கும் சொற்கள் வகைப்பாட்டுச் சொற்கள் (Classificatory Terms) எனவும் குறிப்பிடப்படுகின்றன. தமிழிலுள்ள தாய், கணவன் போன்ற சொற்கள் குறித்துக்காட்டும் சொற்களுக்கு எடுத்துக்காட்டுகளாகும். மச்சான் அல்லது மைத்துனன் என்னும் சொல், தாய்மாமனுடைய மகன், தந்தையின் சகோதரியுடைய மகன், மனைவியுடைய சகோதரன் என்னும் உறவுமுறைகள் அனைத்தையும் குறிப்பிடுகின்றது. இதனால் இச்சொல் ஒரு வகைப்பாட்டுச் சொல் ஆகும்.
வெளியிணைப்புகள்
பகுப்பு:உறவுமுறை
கன அளவு
கன அளவு அல்லது கனவளவு அல்லது கொள்ளளவு (volume) என்பது ஒரு பொருள் எவ்வளவு இடத்தை எடுக்கின்றது என்பதைக் குறிக்கும் ஒரு கணிய அளவாகும். அனைத்துலக முறை அலகுகளில் கனவளவின் அலகு கன மீட்டர் ஆகும்.
திண்மப் பொருளொன்றின் கனஅளவு முப்பரிமாணத்தில் எவ்வளவு இடம் எடுத்துள்ளது என்பதை விளக்கும் ஒரு எண் அடிப்படையிலான ஒரு பெறுமானமாகும். கோடுகள் போன்ற ஒரு-பரிமாணப் பொருட்களும், சதுரம் போன்ற இரு-பரிமாணப் பொருட்களும், முப்பரிமாணத்தில் கனஅளவு அற்றவை.
கனஅளவுக்கான சூத்திரங்கள்
(இங்கு h என்பது எடுத்துக்கொண்ட உருவத்தின் ஏதேனும் ஒரு அளவு; A(h) என்பது அவ்வுருவின் h -க்குச் செங்குத்தாக அமையும் குறுக்குவெட்டு; இது h -ன் சார்பாக அமைந்துள்ளது.).
கனஅளவின் அலகுகள் -மெட்ரிக் அலகுகள்
கொள்ளளவிற்கான பொதுவில் பயன்படும் சர்வதேச அலகு லீட்டர் ஆகும். ஆயிரம் லீட்டர் என்பது ஒரு கன மீட்டரின் கொள்ளளவாகும். இது முன்னர் ஸ்டீயர் என அறியப்பட்டது. ஒரு கன சென்டிமீட்டரின் கொள்ளளவு ஒரு மில்லிலீட்டர் ஆகும்.
கனஅளவின் அலகுகள் -ஐக்கிய அமெரிக்கா
கன அளவிற்கு ஐக்கிய அமெரிக்காவில் பயன்படுத்தப்படும் வழமையான அலகுகள்:
ஏக்கர் அடி (acre foot) எனப்படுவது பெரும்பாலும் ஒரு நீர்ப்படுகையிலுள்ள நீரின் கனவளவை அளக்கப் பயன்படும். இது ஒரு ஏக்கர் பரப்பும் ஒரு அடி ஆழமும் உடைய கனவளவைக் கொண்ட நீருக்குச் சமனானது. இது அண்ணளவாக 43,560 கன அடிகளுக்குச் சமனானது..
கனஅளவு அலகுகள் -ஐக்கிய இராச்சியம்
கனவளவுக்கான இம்பீரியல் அலகுகள்:
கனஅளவு அளவுகள் -சமையல்
சமையலின் போது பயன்படும் கொள்ளளவு அலகுகள்:
அடர்த்தியுடனான தொடர்பு
ஒரு பொருளின் திணிவை அதன் சராசரி அடர்த்தியால் வகுக்கும் போது பெறப்படுவது அப்பொருளின் கொள்ளளவு ஆகும். மேற்கூறியது, ஒரு அலகு கொள்ளளவில் உள்ள திணிவு, ஒரு பொருளின் அடர்த்தியைச் சுட்டும் எனும் சமன்பாட்டின் மாறுபட்ட வடிவம் ஆகும்.
மேற்கோள்கள்
பகுப்பு:அளவியல்
தொடர்ந்திணைந்துள்ள ஐக்கிய அமெரிக்கா
thumb|upright=1.45|தொடர்ந்திணைந்துள்ள [[அமெரிக்க ஐக்கிய நாடு - தொடர்ந்திணையாத இரண்டு மாநிலங்கள் (அலாஸ்கா, அவாய்) கீழே இடதுபுறத்தில்  காட்டப்பட்டுள்ளன.]]
வெளி இணைப்புகள்
பகுப்பு:ஐக்கிய அமெரிக்க புவியியல் பகுப்பு:ஐக்கிய அமெரிக்க வட்டாரங்கள்
ஜேன் சார்ள்டன்
'''ஜேன் சி. சார்ள்டன்' (Jane C. Charlton)'' (பிறப்பு:ஜூன் 5, 1965) பென்சில்வேனியா மாநிலப் பல்கலைக்கழகத்தில் வானியல், வானியற்பியல் துறையில் பேராசிரியராக உள்ளார். இங்கு இவர் பால்வெளியின் தோற்றத்திலும் படிமலர்ச்சியிலும் சிறப்புப் புலமை வாய்ந்துள்ளார். இவருக்கு ஒரு பெண் குழந்தை உள்ளது.
இளமையும் கல்வியும்
சார்ள்டன் பென்சில்வேனியாவில் உள்ள நியூஈகிளில் பிறந்தார். இவர் தன் பதினெட்டாம் அகவையிலேயே வேதியியலிலும் இயற்பியலிலும் கார்னிகி- மெல்டன் பல்கலைக்கழகத்தில் 1983 இல் பெற்றார். இவர் சிகாகோ பல்கலைக்கழகத்தில் மூதறிவியல் பட்ட்த்தை 1984 இலும் முனைவர் பட்டத்தை 1987 இலும் பெற்றார்.
மேற்கோள்கள்
பகுப்பு:வாழும் நபர்கள் பகுப்பு:1965 பிறப்புகள் பகுப்பு:அமெரிக்க வானியலாளர்கள் பகுப்பு:அமெரிக்கப் பெண் அறிவியலாளர்கள் பகுப்பு:பெண் வானியலாளர்கள் பகுப்பு:சிக்காகோ பல்கலைக்கழக முன்னாள் மாணவர்கள்
மவுன்ட் கொல்லி நகரியம்
மவுன்ட் கொல்லி நகரியம் ( Mount Holly Township) என்பது ஐக்கிய அமெரிக்க நாடுகளில் அமைந்துள்ள நியூ ஜேர்சி மாநிலத்தின் பேர்லிங்டன் கவுன்டியில் அமைந்துள்ள ஒரு நகரியம் ஆகும்.
பரப்பளவு
2010இன் மதிப்பீட்டின் அடிப்படையில் இது 2.85 சதுர கிலோ மீற்றர் பரப்பளவைக் கொண்டுள்ளது. இதில் 2.81 சதுர கிலோ மீற்றர் நிலத்தினால் சூழப்பட்டுள்ளது. மிகுதியாக இருக்கும் 0.05 சதுர கிலோ மீற்றர் பிரதேசம் நீரினால் சூழப்பட்டுள்ளது.
மக்கள் தொகை
2010 ஆம் ஆண்டில் இடம்பெற்ற ஐக்கிய அமெரிக்க நாடுகளின் மக்கள் தொகைக் கணக்கெடுப்பின் அடிப்படையில், இந்நகரத்தின் மக்கள் தொகை 9,536 ஆகும். மவுன்ட் கொல்லி நகரியம் பிரதேசத்தின் மக்கள் தொகை அடர்த்தி ஒரு கிலோ மீற்றருக்கு 3,397.9 குடிமக்கள் ஆகும்.
மேற்கோள்கள்
பகுப்பு:பேர்லிங்டன் மாவட்ட நகரங்கள்
கே. யு. கே. ஹேரத்
'''கே. யு. கே. ஹேரத்' (KUK Herath''), இலங்கை குருனாகலைப் பிரதேச அணியின் துடுப்பாட்டக்காரர். இவர் ஒரு முதல்தர துடுப்பாட்டப் போட்டியில் கலந்து கொண்டுள்ளார். இவர் 1992-93 பருவ ஆண்டில், இலங்கை குருனாகலை விளையாட்டுக்கழக அணி உறுப்பினராக பங்குகொண்டார்.
மூலம்
பகுப்பு:இலங்கைத் துடுப்பாட்டக்காரர்கள் பகுப்பு:வாழும் நபர்கள்
பர்மா காளி கோவில்
ஸ்ரீ காளி கோயில் என்பது பர்மாவில் உள்ள யங்கோன் நகரில் லிட்டில் இந்தியா பகுதியில்  அமைந்துள்ள ஒரு இந்து கோவிலாகும். இது 1871 இல் தமிழ் குடியேற்றக்காரர்களால் கட்டப்பட்டது. அக்காலகட்டத்தில் பர்மா மாகாணமானது பிரித்தானிய இந்தியாவின் ஒரு பகுதியாக இருந்தது. இந்த கோவில் அதன் வண்ணமயமான கட்டிடக்கலைக்கு குறிப்பிடத்தக்கது, குறிப்பாக அதன் கூரையில், பல இந்து கடவுளர்களின் கல் சிலைகளும் உள்ளன. இக்கோயில் உள்ளூர் இந்திய சமூகத்தால் பராமரிக்கப்படுகிறது.
மேற்கோள்கள்
பகுப்பு:பத்தொன்பதாம் நூற்றாண்டு இந்துக் கோயில்கள் பகுப்பு:மியான்மாரில் உள்ள இந்துக் கோயில்கள்
வடப்பட்டினம் ஊராட்சி
வடப்பட்டினம் ஊராட்சி (Vadapattinam Gram Panchayat), தமிழ்நாட்டின் செங்கல்பட்டு மாவட்டத்தில் உள்ள லத்தூர் வட்டாரத்தில் அமைந்துள்ளது. இந்த ஊராட்சி, செய்யூர் சட்டமன்றத் தொகுதிக்கும் காஞ்சிபுரம் மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 1180 ஆகும். இவர்களில் பெண்கள் 593 பேரும் ஆண்கள் 587 பேரும் உள்ளனர்.
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
சான்றுகள்
பகுப்பு:செங்கல்பட்டு மாவட்ட ஊராட்சிகள் பகுப்பு:த. இ. க. ஊராட்சித் திட்டம்
ராபன் தீவு
ராபன் தீவு (Robben Island) தென்னாப்பிரிக்காவில் கேப் டவுன் அருகே உள்ள ஓர் தீவு. இத்தீவு நீள்வட்ட வடிவில் வடக்குத் தெற்காக 3.3 கிமீ நீளமும் 1.9 கிமீ அகலமும் கொண்டு 5.07 கிமீ² பரப்பளவில் அமைந்துள்ளது. இது கடல்மட்டத்திலிருந்து அதிக ஏற்றமிறக்கமின்றி தட்டையாக உள்ளது. நெல்சன் மண்டேலா தாம் சிறையில் கழித்த 27 ஆண்டுகளில் 18 ஆண்டுகள் இங்குள்ள உயர்நிலை பாதுகாப்புள்ள சிறைச்சாலையில் அடைக்கப்பட்டிருந்தார். அவரும் மற்ற அரசியல் கைதிகளும் அத்தீவிலிருந்த சுண்ணக்கல் சுரங்கங்களில் கட்டாயப் பணி புரிந்தனர். பணி புரிவதைவிட வேறெவருடனும் தொடர்பு கொள்ள அனுமதிக்கப்படவில்லை. முந்தைய தென்னாபிரிக்க குடியரசுத் தலைவராகப் பொறுப்பாற்றிய கலேமா மொட்லாந்தேயும் இங்கு பத்தாண்டுகள் சிறையில் அடைக்கப்பட்டிருந்தார். தற்போதைய குடியரசுத்தலைவர் யாக்கோபு சூமாவும் இங்கு சிறையில் வைக்கப்பட்டிருந்திருக்கிறார்.
மேற்சான்றுகள்
பகுப்பு:ஆப்பிரிக்கப் புவியியல் பகுப்பு:ஆப்பிரிக்கத் தீவுகள் பகுப்பு:சிறைகள் பகுப்பு:தென்னாப்பிரிக்காவின் உலகப் பாரம்பரியக் களங்கள்
யூரோப்பியம்(II) புளோரைடு
யூரோப்பியம்(II) புளோரைடு (Europium(II) fluoride) என்பது EuF2 என்ற மூலக்கூற்று வாய்ப்பாட்டால் விவரிக்கப்படும் ஒரு கனிம வேதியியல் சேர்மமாகும். 1937 ஆம் ஆண்டு முதன்முதலில் யூரோப்பியம்(II) புளோரைடு தயாரிக்கப்பட்டது.
தயாரிப்பு முறை
யூரோப்பியம்(III) புளோரைடை உலோக யூரோப்பியத்துடன் அல்லது ஐதரசன் வாயுவுடன் சேர்த்து ஒடுக்க வினைக்கு உட்படுத்தி யூரோப்பியம்(II) புளோரைடு தயாரிக்கப்படுகிறது.
பண்புகள்
யூரோப்பியம்(II) புளோரைடு அடர் மஞ்சள் நிறத் திண்மமாக புளோரைட்டு கட்டமைப்பில் காணப்படுகிறது.
மேற்கோள்கள்
பகுப்பு:யூரோப்பியம் சேர்மங்கள் பகுப்பு:புளோரைடுகள் பகுப்பு:இலந்தனைடு ஆலைடுகள்
மோர்னப்பள்ளி
மோர்னப்பள்ளி (Moranapalli) என்பது ஓசூர்வட்டம்,   கிருட்டிணகிரி மாவட்டம், தமிழ்நாடு மாநிலம், இந்தியாவைச் சேர்ந்த ஒரு சிற்றூர் ஆகும்‎.
மக்கள் வகைப்பாடு
இவ்வூரில் 2011 ஆண்டைய இந்திய மக்கள் கணக்கெடுப்பின்படி 2174 வீடுகள் உள்ளன. மக்கள் தொகை 9160, இதில் 4855 பேர் ஆண்கள், 4305 பேர் பெண்கள் ஆவர். எழுத்தறிவு விகிதம் 74.34% ஆகும் இது தமிழ்நாட்டின் சராசரி எழுத்தறிவு விதமான 80.09க்கும் குறைவு ஆகும்.
மேற்கோள்கள்
பகுப்பு:கிருஷ்ணகிரி மாவட்டத்திலுள்ள கிராமங்கள்
சித்துராஜபுரம் ஊராட்சி
சித்துராஜபுரம் ஊராட்சி (Sithurajapuram Gram Panchayat), தமிழ்நாட்டின் விருதுநகர் மாவட்டத்தில் உள்ள சிவகாசி வட்டாரத்தில் அமைந்துள்ளது. இந்த ஊராட்சி, சிவகாசி சட்டமன்றத் தொகுதிக்கும் விருதுநகர் மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 15 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 15 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 13273 ஆகும். இவர்களில் பெண்கள் 6629 பேரும் ஆண்கள் 6644 பேரும் உள்ளனர்.
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
சான்றுகள்
பகுப்பு:விருதுநகர் மாவட்ட ஊராட்சிகள் பகுப்பு:த. இ. க. ஊராட்சித் திட்டம்
பெருங்குன்றூர் கிழார் (சங்கப்புலவர்)
பெயர்க் காரணம்
கிழார் என்பது உடைமைப் பொருளது. பெரும்பாலும் இது நிலவுடைமையைச் சுட்டுவதால் இவர் வேளாண்குடி சார்ந்தவர் என்ற கருத்து உள்ளது. பெருங்குன்றூர் என்பது இவரது ஊர்ப் பெயரைக் குறிப்பதாகக் கொள்வர். பெருங்குன்றூர் என்பதால் மலைப்பகுதியாக இருந்திருக்கும்.இவர் பாடிய 6 அகப் பாடல்களுள் 5 பாடல்கள் குறிஞ்சித் திணைக் குரியவை என்பதால் இவர் மலைவளம் நிறைந்த குறிஞ்சி நிலப்பகுதியில் வாழ்ந்தவர் எனக் கொள்ளலாம்.
இளஞ்சேரல் இரும்பொறை
இந்தச் சேர அரசனைப் புகழ்ந்து இவர் பாடியுள்ளார். ஒன்பதாம் பத்து
பதிற்றுப்பத்துப் பாடலுக்காக இவர் பெற்ற பரிசில்
குடக்கோ இளஞ்சேரல் இரும்பொறை இவருக்கு இந்தப் பரிசில்களை பதிற்றுப்பத்துப் பாடல்களுக்காக வழங்கினான்.
வெளி இணைப்புகள்
பெருங்குன்றூர் கிழார் சங்கப்புலவர் பாடல் புறநானூறு 147
பகுப்பு:சங்கப் புலவர்கள்
முளையூர் ஊராட்சி
முளையூர் ஊராட்சி (Mulaiyur Gram Panchayat), தமிழ்நாட்டின் திண்டுக்கல் மாவட்டத்தில் உள்ள நத்தம் வட்டாரத்தில் அமைந்துள்ளது. இந்த ஊராட்சி, நத்தம் சட்டமன்றத் தொகுதிக்கும் திண்டுக்கல் மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 3416 ஆகும். இவர்களில் பெண்கள் 1701 பேரும் ஆண்கள் 1715 பேரும் உள்ளனர்.
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
சான்றுகள்
பகுப்பு:திண்டுக்கல் மாவட்ட ஊராட்சிகள் பகுப்பு:த. இ. க. ஊராட்சித் திட்டம்
வலிகாமம் தெற்கு பிரதேச சபை
வலிகாமம் தெற்கு பிரதேச சபை (Valikamam South Divisional Council) இலங்கையின் யாழ்ப்பாண மாவட்டத்தில் அமைந்துள்ள உள்ளூராட்சி அமைப்புக்களுள் ஒன்று ஆகும். வலிகாமம் தெற்கு பிரதேச செயலாளர் பிரிவில் அடங்கும் பகுதிகள் இப்பிரதேச சபைக்குள் அடங்குகின்றன. இதன் மொத்தப் பரப்பளவு 55.24 சதுர மைல்கள். இதன் வடக்கில் வலிகாமம் வடக்கு பிரதேச சபையும்; கிழக்கில் வலிகாமம் கிழக்கு பிரதேச சபையும்; தெற்கில் நல்லூர் பிரதேச சபையும்; மேற்கில் வலிகாமம் தென்மேற்கு பிரதேச சபையும் எல்லைகளாக உள்ளன. இச்சபைக்கான உறுப்பினர்களும், சபையின் தலைவரும் நேரடியாக மக்களால் தெரிவுசெய்யப்படுகின்றனர். வலிகாமம் வடக்கு பிரதேச சபையில் 16 உறுப்பினர்கள் உள்ளனர். இந்த 16 உறுப்பினர்களும் விகிதாசார பிரதிநிதித்துவ முறையில் இடம்பெறும் தேர்தல் ஊடாகத் தெரிவு செய்யப்படுகின்றனர்.
வட்டாரங்கள்
வலிகாமம் தெற்கு பிரதேச சபைப் பகுதி 18 வட்டாரங்களாகப் பிரிக்கப்பட்டுள்ளது. இவ்வட்டாரங்களின் இலக்கம், பெயர், அவற்றில் அடங்கியுள்ள கிராம உத்தியோகத்தர் பிரிவுகள் பற்றிய விபரங்களைக் கீழேயுள்ள அட்டவணையில் காணலாம்.
2011 உள்ளாட்சித் தேர்தல்கள்
23 யூலை 2011 இல் இடம்பெற்ற உள்ளூராட்சித் தேர்தல் முடிவுகள்:
மேற்கோள்கள்
பகுப்பு:யாழ்ப்பாண மாவட்டப் பிரதேச சபைகள் பகுப்பு:இணுவில்
செயலை மரம்
சங்ககாலத்தில் குறிஞ்சிநிலத்தில் வளர்ந்த மரங்களில் ஒன்று செயலை மரம். இது செந்நிறத் தளிர்களைக் கொண்டது. ஆண்கள் இதன் தளிர்களைத் தலையிலும், காதுகளிலும் அணிந்துகொண்டனர். மார்பில் மாலையாகக் கட்டிப் போட்டுக்கொண்டனர். மகளிர் தழையாடை பின்னி இடையில் அணிந்துகொண்டனர். செயலை மரங்களில் ஊசல் கட்டி ஆடினர். பூவாகப் பறித்துக் குவித்து விளையாடினர். காமன் கணையாகப் பயன்படுத்தும் ஐந்து மலர்களில் ஒன்று இந்தச் செயலை. இந்தச் செய்திகளைச் சங்கப்பாடல்கள் நெரிவிக்கின்றன.
அடிக்குறிப்பு
பகுப்பு:மரங்கள்
நா. சுந்தர்ராஜ்
'''நா. சுந்தர்ராஜ்''' என்பவர் ஒரு இந்திய அரசியல்வாதியும் நாடாளுமன்ற முன்னாள் உறுப்பினரும் ஆவார். இவர் மூன்றுமுறை புதுக்கோட்டை மக்களவைத் தொகுதி உறுப்பினராக இருந்துள்ளார். இவர் எட்டாவது மக்களவை (1984-89), ஒன்பதாவது மக்களவை (1989 - 91), பத்தாவது மக்களவை (1991 - 94) உறுப்பினராக இருந்துள்ளார். மேலும் இவர் திருமையம் சட்டமன்ற உறுப்பினராக இரண்டு முறையும் இருந்துள்ளார். இவர் தமிழ்நாடு சட்டமன்றத் தேர்தல், 1977 இல் திருமெய்யம் தொகுதியில் இருந்து, இந்திய தேசிய காங்கிரஸ் வேட்பாளராகவும், தமிழ்நாடு சட்டமன்றத் தேர்தல், 1980 இல் இந்திய தேசிய காங்கிரஸ் (இந்திரா) சார்பில் தேர்ந்தெடுக்கப்பட்டார். .
மேற்கோள்கள்
பகுப்பு:பிற மொழி வார்த்தைகளைக் கொண்ட கட்டுரைகள் பகுப்பு:10வது மக்களவை உறுப்பினர்கள் பகுப்பு:1944 பிறப்புகள் பகுப்பு:1994 இறப்புகள் பகுப்பு:இருபதாம் நூற்றாண்டு இந்திய அரசியல்வாதிகள் பகுப்பு:8வது மக்களவை உறுப்பினர்கள் பகுப்பு:9வது மக்களவை உறுப்பினர்கள் பகுப்பு:துப்புரவு முடிந்த வேலூர் மாவட்ட ஆசிரியர்கள் தொடங்கிய கட்டுரைகள் பகுப்பு:புதுக்கோட்டை மாவட்ட நபர்கள்
மவுன்ட்லோரெல் நகரியம்
மவுன்ட்லோரெல் நகரியம் ( Mount Laurel Township) என்பது ஐக்கிய அமெரிக்க நாடுகளில் அமைந்துள்ள நியூ ஜேர்சி மாநிலத்தின் பேர்லிங்டன் கவுன்டியில் அமைந்துள்ள ஒரு நகரியம் ஆகும்.
பரப்பளவு
2010இன் மதிப்பீட்டின் அடிப்படையில் இது 21.97 சதுர கிலோ மீற்றர் பரப்பளவைக் கொண்டுள்ளது. இதில் 21.69 சதுர கிலோ மீற்றர் நிலத்தினால் சூழப்பட்டுள்ளது. மிகுதியாக இருக்கும் 0.28 சதுர கிலோ மீற்றர் பிரதேசம் நீரினால் சூழப்பட்டுள்ளது.
மக்கள் தொகை
2010 ஆம் ஆண்டில் இடம்பெற்ற ஐக்கிய அமெரிக்க நாடுகளின் மக்கள் தொகைக் கணக்கெடுப்பின் அடிப்படையில், இந்நகரத்தின் மக்கள் தொகை 41,864 ஆகும். மவுன்ட்லோரெல் நகரியம் பிரதேசத்தின் மக்கள் தொகை அடர்த்தி ஒரு கிலோ மீற்றருக்கு 1,930.0 குடிமக்கள் ஆகும்.
மேற்கோள்கள்
பகுப்பு:பேர்லிங்டன் மாவட்ட நகரங்கள்
நாலுமாவடி ஊராட்சி
நாலுமாவடி ஊராட்சி (Nalumavadi Gram Panchayat), தமிழ்நாட்டின் தூத்துக்குடி மாவட்டத்தின், திருச்செந்தூர் வட்டத்தில் உள்ள ஆழ்வார்திருநகரி ஊராட்சி ஒன்றியத்தில் அமைந்துள்ளது. இந்த ஊராட்சி, திருச்செந்தூர் சட்டமன்றத் தொகுதிக்கும் தூத்துக்குடி மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 4770 பேர் ஆவர். இவர்களில் பெண்கள் 2538 பேரும் ஆண்கள் 2232 பேரும் உள்ளடங்குவர்.
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
லியாகத் அலி கான்
லியாகத் அலி கான் (Liaquat Ali Khan, உருது: لیاقت علی خان, அக்டோபர் 2, 1896 - அக்டோபர் 16, 1951) பாகிஸ்தானின் அரசியல்வாதியும், விடுதலையடைந்த பாகிஸ்தானின் முதலாவது பிரதமரும் பாதுகாப்பு அமைச்சரும் ஆவார். முஸ்லிம் லீக் கட்சியின் உறுப்பினராக இருந்து அரசியலுக்கு வந்தவர். இந்தியப் பிரிவினைக்கும், பாகிஸ்தானின் தோற்றத்திற்கும் இவரின் பங்களிப்பு முக்கியமானது. 1947 ஆம் ஆண்டில் பாகிஸ்தானின் பிரதமராகத் தெரிவான இவர் அக்டோபர் 1951 இல் படுகொலை செய்யப்படும் வரையில் அப்பதவியில் இருந்தார். பாகிஸ்தானின் தந்தை எனப் போற்றப்படும் முகமது அலி ஜின்னாவின் வலதுகரமாகத் திகழ்ந்தவர் லியாகத் அலி கான்.
லண்டன் ஒக்ஸ்போர்ட் பல்கலைக்கழகப் பட்டதாரியான லியாகத் 1930களில் முஸ்லிம் லீக் கட்சியில் இணைந்தார். ஜின்னாவை இந்தியாவுக்குத் திருப்பி வரவழைத்ததில் இவர் பெரும் பங்காற்றியிருந்தார். இந்திய முஸ்லிம்களுக்கு தனிநாடு கோரும் ஜின்னாவின் இயக்கத்திற்கு பெரும் ஆதாரவளித்தார். 1947 ஆம் ஆண்டில் பிரித்தானிய இந்தியா தற்போதைய இந்தியா மற்றும் பாகிஸ்தான் என இரண்டாகப் பிரிந்தது.
விசுவல் பேசிக்
''இக்கட்டுரையானது மைக்ரோசாப்ட் விசுவல் ஸ்டுடியோ 6 அல்லது அதற்கு முந்திய பதிப்புக்களில் வந்த விசுவல் பேசிக்கைப் பற்றியதாகும். மைக்ரோசாப்ட் விசுவல் பேசிக் நெட் அல்லது அதற்குப் பின்னான பதிப்புக்களுக்கு விசுவல் பேசிக் நெட்-ஐப் பார்க்கவும்.''
விசுவல் பேசிக் நிகழ்வுகளை அடிப்படையாகக் கொண்ட ஓர் நிரலாக்கல் மொழியாகும். இதன் முன்மாதிரியானது றூபித் திட்டத்திற்காக ஆலன் கூப்பரினால் வடிவமைக்கப்பட்டது. இதைப் பின்னர் மைக்ரோசாப்ட் வாங்கி மேம்படுத்திக் கொண்டது. விசுவல் பேசிக்கானது புதிய விசுவல் பேசிக் நெட் ஊடாக மாற்றப்பட்டுள்ளது. பழைய விசுவல் பேசிக்கானது பேசிக் மொழியிலமைந்த துரிதமாகப் பிரயோகங்களை விருத்திசெய்யும் வரைகலை பயனர் இடைமுகத்துடன் தகவற் தளங்களை அணுகுவதற்கு DAO, RDO, ADO மற்றும் ஆக்டிவ் எக்ஸ் பிரயோகங்களும்.
ஓர் நிரலாக்கரானவர் விசுவல் பேசிக்குடன் தரப்பட்ட பாகங்களை (Components) ஒன்றிணைப்பதன் மூலம் உருவாக்க முடியும். இத்துடன் விண்டோஸ் பிரயோகங்களுக்கான நிரலாக்கல் இடைமுகத்தினூடக முடியுமெனினும் வெளிப் பங்சன்ஸ் (function) வெளிப்படுத்தல் வேண்டும்.
வர்தகரீதியான நிரலாக்கலில் ஓர் மிகக் கூடுதலான பயனர்களைக் கொண்டதாக விளங்குகின்றது.
வழிவந்த மொழிகள்
மைக்ரோசாப்ட் பேஸிக் மொழியினூடாகப் பிரயோகங்களிற்கு ஸ்கிரிப்டிங் ஊடாக ஆரம்பத்தில் விசுவல் பேசிக்கூடாகவும் பின்னர் .நெட் ஊடாக மாற்றீடு செய்யப் பட்டுள்ளது.
பலர் பயனார்கள் கருத்துப்படி தானியங்கி (Automated) முறையில் விசுவல் பேசிக்கில் இருந்து விசுவல் பேசிக்.நெட் இற்கு மாறுதல் நடைமுறையில் சாத்தியமில்லை ஆதனால் பெரும்பாலும் மனித முயற்சியைப் பாவித்தே மாற்றப்படுகின்றது. தவிர விசுவல் பேசிக் நிரலை விசுவல் பேசிக்.நெட் முறையில் மாற்றுவதானால் நீண்ட சோதனைகளுக்கு உட்படவேண்டும் என்பதால் அநேகமாக ஜாவா நிரலாக்கல் மொழி C மற்றும் டெல்பியிலிருந்தே மாற்றங்கள் நிகழ்ந்தன.
மொழிவசதி
விசுவல் பேசிக்கானது இலகுவாகக் கற்றுப் பாவிப்பதற்காக உருவாக்கப்பட்டது. இந்நிரலானது இலகுவாக வரைகலை இடைமுகங்களைப் பயனருக்கு வழங்குவதோடு மட்டுமல்லாமல் சிக்கலான விண்டோஸ் நிரல்களையும் ஆக்க முடிகின்றது. இலகுவான நிரல்கள் பல வரிகளை எழுதாமல் உருவாக்கமுடியும். நிரல்கள் வினைத்திறனாது ஓர் பிரச்சினையாகவே ஆரம்பத்தில் இருந்தபோதிலும் வினைத்திறனான கணினிகளைப் பயன்படுத்தி வேகமாக பிரயோகங்களை உருவாக்கமுடியும்
ஆரம்பித்தல்
இபோது F5 (function key) அழுத்துவதன் மூலம் நிரலை இயக்கலாம்.
வெளியிணைப்புக்கள்
பகுப்பு:நிரல் மொழிகள் பகுப்பு:இயக்குதள தொழினுட்பம் பகுப்பு:ஒருங்கிணை விருத்திச் சூழல்கள்
கு. பொன்னுசாமி
'''கு. பொன்னுசாமி' (K. Ponnusamy'') என்பவர் ஓா் இந்திய அரசியல்வாதி மற்றும் தமிழ்நாடு சட்டமன்ற முன்னாள் உறுப்பினர் ஆவார். இவர் தாராபுரம் அண்ணாநகரைச் சார்ந்தவர். சென்னைப் பல்கலைக்கழகத்திலிருந்து பி.ஏ. வரலாறு மற்றும் பி.எல். (சட்டம்) பட்டங்களைப் பெற்றுள்ளார். 2011ஆம் ஆண்டு நடைபெற்ற தமிழ்நாடு சட்டமன்றத் தேர்தலில் தாராபுரம் சட்டமன்ற தொகுதி யிலிருந்து அண்ணா திராவிட முன்னேற்ற கழகத்தி ன் சாா்பில் போட்டியிட்டு தமிழக சட்டமன்றத்தி ற்கு தோ்ந்தெடுக்கப்பட்டார்.
மேற்கோள்கள்
பகுப்பு:1954 பிறப்புகள் பகுப்பு:வாழும் நபர்கள் பகுப்பு:தமிழ்நாடு சட்டமன்ற உறுப்பினர்கள் பகுப்பு:14 ஆவது தமிழ்நாடு சட்டமன்ற உறுப்பினர்கள் பகுப்பு:அனைத்திந்திய அண்ணா திராவிட முன்னேற்றக் கழக அரசியல்வாதிகள்
முன்னுயிர்
முன்னுயிர் என்பது, பேச்சு மொழிகளில் பயன்படும் உயிர் ஒலி வகைகளுள் ஒன்று. ஒலிப்பின்போது நாக்கு கூடிய அளவுக்கு முன் நிலையிலும், தடை ஏற்படுத்தாமலும் இருக்கும்போது பெறப்படும் ஒலியே முன்னுயிர் என்பது வரைவிலக்கணம். தடை ஏற்படுமானால் அது மெய்யொலி ஆகிவிடும். அனைத்துலக ஒலிப்பியல் அரிச்சுவடி, முன்னுயிர்களைப் பின்வருமாறு வகுக்கின்றது.
பன்மணிமாலை
பன்மணிமாலை' என்பது, பிரபந்தம் எனப்படும் தமிழ்ச் சிற்றிலக்கிய வகைகளுள் ஒன்று. கலம்பகம் என்னும் சிற்றிலக்கிய வகையில் ஒருபோகு, அம்மானை, ஊசல் என்னும் மூன்று உறுப்புக்களும் நீங்கலாக ஏனைய இலக்கணங்கள் அனைத்தும் அமையப் பெற்றதே பல்மணிமாலை எனப் பாட்டியல் நூல்கள் கூறுகின்றன.
அம்மானை, ஊசல், ஒருபோகு, இன்றி வெண்பா வெள்ளொத்தாழிசையும், ஆசிரியப்பா ஆசிரியத்தாழிசையும் கலிப்பா கலித்தாழிசையும், வஞ்சிப்பா வஞ்சித்தாழிசையும் அந்தாதியாகப் பாடிக் கடைமுடிவிலே வெள்ளை விருத்தம் ஆசிரிய விருத்தம் கலிவிருத்தம் வஞ்சிவிருத்தம் இப்படி நூறு பாடப்படுவது பன்பணிமாலையென்று வழங்கப்படும்.
இதில் புயவகுப்பு, மதங்கம், காலம், சம்பிரதம், கார், தவம், குறம், மறம், பாண், களி, சித்து, இரங்கல், கைக்கிளை, தூது, வண்டு, தழை, என்னும் பதினாறு பொருட் கூற்று உறுப்புக்கள் அமைந்திருக்கும்
இவற்றையும் பார்க்கவும்
பகுப்பு:சிற்றிலக்கிய வகைகள்
நாமக்கல் மாவட்டம்
நாமக்கல் மாவட்டம் (Namakkal district) இந்திய மாநிலமான தமிழ்நாட்டின் 38 மாவட்டங்களில் ஒன்றாகும். இம்மாவட்டத்தின் நிர்வாகத் தலைமையிடம் நாமக்கல் ஆகும். 1997-ஆம் ஆண்டு சனவரி 1 அன்று சேலம் மாவட்டத்தில் இருந்து, நாமக்கல் மாவட்டம் பிரிக்கப்பட்டு புதிதாக உருவாக்கப்பட்டது. கோழிப் பண்ணைகள் மற்றும் கல்வி நிலையங்களுக்கு புகழ்பெற்ற மாவட்டம் ஆகும்.
எல்லைகள்
இதன் மேற்கில் ஈரோடு மாவட்டமும், தெற்கில் கரூர் மாவட்டமும், கிழக்கில் திருச்சிராப்பள்ளி மாவட்டமும், வடக்கில் சேலம் மாவட்டமும் உள்ளன. காவிரி ஆறானது ஈரோடு மற்றும் கரூர் மாவட்டங்களை நாமக்கல் மாவட்டத்திலிருந்து பிரிக்கும் எல்லையாக உள்ளது.
வரலாறு
சங்க காலத்தில் வேட்டுவ மாமன்னர் வல்வில்ஓரி கொல்லிமலையை தலைமையிடமாகக் கொண்டு ஆட்சி செய்த பகுதியாகும். இவரது ஆட்சிக் காலத்தில் கட்டப்பட்ட கோவில்கள் இன்னும் வழிபாட்டு நிலையில் உள்ளன. பல நாடுகளை தலைமை இடமாகக் கொண்டு ஆட்சி செய்த கடையெழு மன்னர் ஆவர். கொங்கு நாட்டின் சிம்ம சொப்பனமாக விளங்கிய பகுதி இதுவாகும். பிறகு, தகடூர் அதியமான்களின் ஆட்சிப் பகுதியிலும் பின்னர் கொங்கு சோழர், கங்கர், நாயக்கர், திப்புசுல்தான் முதலியோரின் ஆளுகையின் கீழ் இருந்தது. பாளையங்களாக இருந்தபோது சேந்தமங்கலத்தை தலைமையிடமாகக் கொண்டு, ராமச்சந்திர நாயக்கர் ஆட்சி செய்து வந்துள்ளார் தற்போது உள்ள நாமக்கல் கோட்டையை இவர் கட்டினார் எனக் கருதுகின்றனர். தூசூர் நாடு, வாழவந்தி நாடு, இராசிபுர நாடு, கீழ் பூந்துறை நாடு, ஏழூர் நாடு, பருத்திப்பள்ளி நாடு, கீழ்க்கரை அரைய நாடு, விமலை நாடு ஆகியன கொங்கு நாட்டின் பகுதிகளாக இருந்தன. நாமக்கல் சேலம் மாவட்டத்தின் ஒரு பகுதியாக விளங்கியதால் இரண்டிற்கும் ஒரு வரலாறுதான் உண்டு. சேர, சோழ, பாண்டியர்களிடம் ஹோய்சாளர்கள் 14-ஆம் நூற்றாண்டின் ஆட்சியை உருவாக்கினார்கள். அதனைத் தொடர்ந்து விஜயநகர பேரரசு 1565-ஆம் ஆண்டும் மதுரை நாயக்கர்கள் 1623-ஆம் ஆண்டும் ஆட்சிக்கு வந்தனர். அதன் பிறகு சுல்தான்களாலும் மைசூர் மகாராஜாவாலும் 1750களில் கையகப்படுத்தப்பட்டது. இந்த சமயத்தில் ஹைதர் அலி இந்த பகுதிக்காக ஆங்கிலேயர்களுடன் சண்டையிட்டது குறிப்பிடத்தக்கது. பின்னர் இது 1768ஆம் ஆண்டு ஆங்கிலேயர்கள் வசம் வந்தது.
மக்கள்தொகை பரம்பல்
3,420 சதுர கிலோ மீட்டர் பரப்பளவு கொண்ட நாமக்கல்  மாவட்டத்தின் 2011ம் ஆண்டின் மக்கள்தொகை கணக்கெடுப்பின் படி மொத்த மக்கள்தொகை 1,726,601  ஆகும். அதில் ஆண்கள்   869,280 ஆகவும்; பெண்கள் 857,321   ஆகவும் உள்ளனர். கடந்த பத்தாண்டுகளில் மக்கள்தொகை வளர்ச்சி 15.61% ஆக உயர்ந்துள்ளது. பாலின விகிதம் ஆயிரம் ஆண்களுக்கு, 986 பெண்கள் வீதம் உள்ளனர். மக்கள்தொகை அடர்த்தி ஒரு சதுர கிலோ மீட்டரில் 505 நபர்கள் வீதம் உள்ளனர். மாவட்ட சராசரி எழுத்தறிவு 74.63% ஆகவுள்ளது. ஆறு வயதிற்குட்பட்ட குழந்தைகள் 150,699   ஆகவுள்ளனர். நகர்புறங்களில் 40.32% மக்களும்; கிராமப்புறங்களில் 59.68% மக்களும் வாழ்கின்றனர்.
இம்மாவட்ட மக்கள்தொகையில் இந்துக்கள் 1,673,652  (96.93%) ஆகவும், கிறித்தவர்கள்  16,909  (0.98%) ஆகவும், இசுலாமியர்கள் 32,483 (1.88%) ஆகவும், மற்றவர்கள் 0.20%  ஆகவும் உள்ளனர்.
மாவட்ட நிர்வாகம்
இம்மாவட்டம் நாமக்கல் மற்றும் திருச்செங்கோடு என இரண்டு வருவாய் கோட்டங்களும், 8 வருவாய் வட்டங்களும், 391 வருவாய் கிராமங்களும், 5 நகராட்சிகளும், 19 பேரூராட்சிகளும், 19 ஊராட்சி ஒன்றியங்களும், 322 கிராம ஊராட்சிகளும்  கொண்டது.
வருவாய் வட்டங்கள்
நாமக்கல் மாவட்டத்தில் நாமக்கல் வட்டம், திருச்செங்கோடு வட்டம், இராசிபுரம் வட்டம், சேந்தமங்கலம் வட்டம், குமாரபாளையம் வட்டம், பரமத்தி-வேலூர் வட்டம், கொல்லிமலை வட்டம் மற்றும் மோகனூர் வட்டம் என 8 வட்டங்களும், 322 வருவாய் கிராமங்களும் உள்ளது.
உள்ளாட்சி நிர்வாகம்
இம்மாவட்டத்தில் 5 நகராட்சிகளும், 19 பேரூராட்சிகளும் உள்ளது.
நகராட்சிகள்
பள்ளிபாளையம் & குமாரபாளையம் நகராட்சிகள் இரண்டும் குமாரபாளையம் வட்டத்தில் உள்ளது.
ஊராட்சி நிர்வாகம்
இம்மாவட்டத்தில் 15 ஊராட்சி ஒன்றியங்களும் 322 கிராம ஊராட்சிகளும் உள்ளது.
சட்டமன்றம் மற்றும் நாடாளுமன்றத் தொகுதிகள்
நாமக்கல் மாவட்டத்தில் 6 சட்டமன்றத் தொகுதிகளும், ஒரு மக்களவைத் தொகுதியும் உள்ளது.
தொகுதி மறுசீரமைப்பு நடவடிக்கையால் கபிலர்மலை சட்டமன்ற தொகுதி நீக்கப்பட்டுள்ளது, அது போலவே திருச்செங்கோடு, இராசிபுரம் (தனி) ஆகிய நாடாளுமன்ற தொகுதிகளும் நீக்கப்பட்டுள்ளன. 15 வது (2009 மே) மக்களவையிலிருந்து இதன் படியே தேர்தல் நடைபெறுகிறது.
பொருளாதாரம்
நாமக்கல் மாவட்டம் சரக்கு போக்குவரத்து துறையிலும் கோழி வளர்ப்பிலும் முதன்மையான இடத்தை பிடித்துள்ளது.
வேளாண்மை
சராசரி மழையளவானது 716.54 மி.மீ ஆகும். இம்மாவட்டம் அனைத்து பருவகாலங்களிலும் மழை பெறுகின்றது. இருப்பினும் அதிகமான மழையளவு வடகிழக்கு பருவமழை மூலம் கிடைக்கப்பெறுகின்றது. தமிழ்நாடு 7 பெரிய வேளாண் காலநிலை மண்டலங்களாகப் பிரிக்கப்பட்டுள்ளது. நாமக்கல் மாவட்டம் வடமேற்கு மண்டலத்திலும், மேற்கு மண்டலத்திலும் பிரிக்கப்பட்டுள்ளது. வெப்பநிலை அதிகபட்சமாக 40 °C -லிருந்து குறைந்தபட்சமாக 18 °C வரை நிலவி வருகிறது. நாமக்கல் மாவட்டத்தில் 77 சதவிகித மண்ணின் தன்மை செம்மண்ணாக உள்ளது. இம்மாவட்டத்தின் பெரும்பான்மையான மண்ணின் வகைப்பாடு இருக்கூா், து@க்கானூா் மற்றும் பீளமேடு ஆகும். மண்ணின் கார அமில நிலையின் அளவு 5.2 முதல் 8.7 வரை உள்ளது. மன்ணிலுள்ள உப்பின் அளவு 0.1 முதல் 1.0 வரை உள்ளது.
பல வளர்ச்சித் திட்டங்களை செயல்படுத்துவதன் மூலமாகவும் அது தொடர்பான தொழில் நுட்பங்களை விளம்பரப்படுத்துதல் மூலமாகவும் வேளாண்மை துறையானது உணவு உற்பத்தியில் அபரிமிதமான வளர்ச்சியினை அடைவதை ஒரு சவாலாக எடுத்துக்கொண்டு உற்பத்தியினை அதிகப்படுத்தும் நோக்கோடு செயல்பட்டு வருகிறது. தேசிய உணவுப் பாதுகாப்பு திட்டம் – பயறு வகைகள், எண்ணெய்வித்து, ஊட்டமிகு சிறுதானியங்கள், எண்ணெய்பனை, மரக்கன்றுகள் நடுதல், தமிழ்நாடு பருத்திச் சாகுபடி இயக்கம், தேசிய நீடித்த வேளாண்மை இயக்கம், மண் வள அட்டை இயக்கம், மண் வளத்தை உயிர் உரங்கள் கொண்டு மேம்படுத்துதல், பசுந்தாள் உரம், ஒருங்கிணைந்த ஊட்டச்சத்து மேலாண்மை, ஒருங்கிணைந்த பூச்சி நிர்வாகத் தொழில் நுட்பங்கள் ஆகிய திட்டங்களுக்கு முக்கியத்துவம் அளிக்கப்பட்டு செயல்படுத்தப்பட்டு வருகிறது. மேலும் பயிர் பரவலாக்கம் மூலம் அதிக வருமானம் கிடைப்பதோடு, மதிப்பு கூட்டப்பட்ட வேளாண் பொருட்கள் கிடைப்பதனால் உழவுத் தொழில் செய்பவர்களுடைய பொருளாதார நிலை உயருகின்றது. வாய்க்கால், குளம், ஆழ்குழாய்க் கிணறு மற்றும் திறந்தவெளிக் கிணறுகள் ஆகியன இம்மாவட்டத்தினுடைய பாசனத்திற்கான ஆதாரங்களாகும். இதில் அதிக பகுதிகள் குழாய் கிணறு மற்றும் ஆழ்குழாய் கிணறு மூலம் பாசனம் பெறுகின்றன. பள்ளிபாளையம் வட்டாரத்தில் மேட்டூா் கிழக்குகரை வாய்க்கால் மூலம் 4585 எக்டோ் பாசனம் பெறுகின்றது. ராஜவாய்க்கால் மூலம் 4215 எக்டா் மோகனூா் வாய்க்கால் மூலம் 355 எக்டா், குமாரபாளையம் வாய்க்கால் மூலம் 1146 எக்டா், பொய்யோp வாய்க்கல் மூலம் 323 எக்டா் பாசனம் பெறுகின்றது. நெல், சோளம், நிலக்கடலை, பாசிப்பயறு, உளுந்து, மக்காச்சோளம், பருத்தி மற்றும் கரும்பு ஆகிய முக்கிய வேளாண்மை பயிர்களாக, இம்மாவட்டத்தில் அதிக அளவில் சாகுபடி செய்யப்பட்டு வருகின்றன.
தேசிய நெடுஞ்சாலைகள்
கன்னியாகுமரியை வாரணாசியுடன் இணைக்கும் தேசிய நெடுஞ்சாலை 7 நாமக்கல் மாவட்டத்தின் வழியாக செல்கிறது. இது புதுசத்திரம்,வேலூர், பரமத்தி, நாமக்கல், இராசிபுரம் ஆகிய நகரங்களை இணைக்கிறது. தேசிய நெடுஞ்சாலை 47 குமாரபாளையம் நகரின் ஊடாக செல்கிறது. சேலத்தை ஈரோட்டுடன் இணைக்கும் இரும்புப்பாதை நாமக்கல் மாவட்டத்தின் வழியாக சென்றாலும்
இருப்புப்பாதை திட்டம்
நாமக்கல் வழியாக சேலத்தில் இருந்து கரூருக்கு அகலப் பாதை அமைக்கும் திட்டம் 1996-97 ல் ஒப்புதல் பெற்று நிறைவடைந்துள்ளது. மல்லூர், இராசிபுரம், புதுச்சத்திரம், நாமக்கல், லத்துவாடி, மோகனூர், வாங்கல் வழியாக புதிய சேலம் - கரூர் இருப்புப்பாதை திட்டம் செல்கிறது. காலையிலும் மாலையிலும் இத்தடத்தில் சேலம்-கரூர், கரூர்-சேலம் பயணிகள் தொடருந்துகள் இயக்கப்படுகின்றன.
வெளி இணைப்புகள்
பகுப்பு:தமிழ்நாடு மாவட்டங்கள்
பங்கஜவல்லி
பங்கஜவல்லி 1947 ஆம் ஆண்டில் வெளிவந்த ஓர் இந்தியத் தமிழ்த் திரைப்படம் ஆகும். எஸ். சௌந்தரராஜன் ஐயங்கார், ஜித்தன் பானர்ஜி ஆகியோரின் இயக்கத்தில் வெளிவந்த இத்திரைப்படத்தில் பாபநாசம் சிவன் பாடல்களுக்கு இசையமைத்திருந்தார். பு. உ. சின்னப்பா, டி. ஆர். ராஜகுமாரி, குமாரி ருக்மணி ஆகியோர் முக்கிய வேடங்களில் நடித்திருந்தனர். இதன் திரைக்கதை ஆண்களை அடிமைகளாகத் தனது நாட்டில் வைத்திருந்த அல்லி இராணியின் கதையைக் கருவாகக் கொண்டது. இத்திரைப்படம் பெரும் வரவேற்பைப் பெற்றது.
திரைக்கதை
பாண்டவர்களில் ஒருவனான அருச்சுனன் (பி. யு. சின்னப்பா) அழகி பங்கஜவல்லியை (டி. ஆர். ராஜகுமாரி) அடைய நினைக்கிறான். ஆனாலும், பங்கஜவல்லி அர்ச்சுனனை சிறைப் பிடிக்கிறாள். அர்ச்சுனன் கிருஷ்ணனிடம் (குமாரி ருக்மணி) முறையிடுகிறான். அர்ச்சுனனை கிருஷ்ணன் பெண்ணாக மாற்றுகிறான். திரைக்கதையின் இறுதியில் உண்மைகள் வெளிவர, கதையும் மகிழ்ச்சியுடன் முடிவடைகிறது.
மேற்கோள்கள்
பகுப்பு:1947 தமிழ்த் திரைப்படங்கள் பகுப்பு:இந்தியத் தமிழ்த் திரைப்படங்கள் பகுப்பு:இந்து தொன்மவியல் திரைப்படங்கள் பகுப்பு:பெண்ணியத் திரைப்படங்கள் பகுப்பு:டி. ஆர். ராஜகுமாரி நடித்த திரைப்படங்கள் பகுப்பு:பி. யு. சின்னப்பா நடித்த திரைப்படங்கள்
பச்சாத் சட்டமன்றத் தொகுதி
சட்டமன்ற உறுப்பினர்கள்
குறிப்பு
மேற்கோள்கள்
பகுப்பு:இமாச்சலப் பிரதேச சட்டமன்றத் தொகுதிகள் பகுப்பு:சிர்மௌர் மாவட்டம்
இறக்கைத் துடுப்பு
இறக்கைத் துடுப்பு (aileron) என்பது, நிலைத்த இறக்கை வானூர்திகளின் இறக்கை ஒவ்வொன்றினதும் பிற்பகுதியில் காணப்படும் பிணைச்சற் பறப்புக் கட்டுப்பாட்டு மேற்பரப்பு ஆகும். இறக்கைத் துடுப்புக்கள், இணைகளாக, வானூர்தியின் உருட்சியைக் (வானூர்தியின் நீள் அச்சைச் சுற்றிய இயக்கம்) கட்டுப்படுத்துவதற்குப் பயன்படுகிறது. வானூர்தியின் உருட்சி பொதுவாக அதன் பறப்புத் திசையை மாற்றுகிறது.
1864 இல் எழுதப்பட்ட, வான்வழி இயக்கம் தொடர்பாக (On Aërial Locomotion) என்னும் ஆய்வுக் கட்டுரையை அடிப்படையாகக் கொண்டு 1868 இல் பிரித்தானிய அறிவியலாளரும், கண்டுபிடிப்பாளருமான மத்தியூ பியார்சு வாட் போல்ட்டன் என்பவருக்கு முதன்முதலாக இறக்கைத் துடுப்புக்கான காப்புரிமை வழங்கப்பட்டது. 19 ஆம் நூற்றாண்டில் இறக்கைத் துடுப்புத் தொடர்பிலும், அதை செயற்பாட்டு அடிப்படையில் ஒத்த இறக்கை முறுக்கல் தொடர்பிலும் விரிவான முற்பட்ட ஆக்கங்கள் இருந்தபோதும், 1906 ஆம் ஆண்டு ஓகியோவில் உள்ள டேட்டனைச் சேர்ந்த ரைட் சகோதரர்களுக்கு, வானூர்திகளின் கட்டுப்பாட்டு மேற்பரப்புக்களை இயக்குவதற்கான வானியக்கவியல் கட்டுப்பாட்டு முறையைக் கண்டுபிடித்ததற்காக ஐக்கிய அமெரிக்கா காப்புரிமை வழங்கியது. முதலாம் உலகப் போர் வரை இது தொடர்பில் அமெரிக்காவில் பல வழக்குகள் தொடுக்கப்பட்டன.